**Ronald Jack Wright** (8. huhtikuuta 1953 – 7. helmikuuta 2021) oli yhdysvaltalainen poliitikko, joka oli Yhdysvaltain edustajainhuoneen jäsen Texasin kuudennesta vaalipiiristä vuodesta 2019 kuolemaansa vuonna 2021 saakka. Hän oli republikaanipuolueen jäsen.

Toimittuaan Arlingtonin kaupunginvaltuutettuna ja Tarrantin piirikunnan veroviranomaisena Wright valittiin edustajainhuoneeseen vuonna 2018 ja uudelleen vuonna 2020. Ennen kuolemaansa COVID-19-tautiin 7. helmikuuta 2021 Wrightilla oli diagnosoitu keuhkosyöpä kesäkuussa 2019.

Varhainen elämä ja koulutus
---------------------------

Ronald Jack Wright syntyi 8. huhtikuuta 1953 Jacksonvillessä, Texasissa, Peggy Darlenelle (Powar) ja George Willis Wrightille.  Hän varttui Azlessa, Texasissa, ja valmistui Azle High Schoolista vuonna 1971.  Hän opiskeli Texasin yliopistossa Arlingtonissa kaksi vuotta historiaa, psykologiaa ja valtiotieteitä.

Ura
---

Ennen poliittisen uran alkuaan Wright työskenteli Ceramic Cooling Tower -yrityksessä. Hän kirjoitti 1990-luvulla *Fort Worth Star-Telegram* -lehteen useita kirjoituksia, joissa hän kannatti julkisia teloituksia ja ruumiiden asettamista näytteille rikosten ehkäisemiseksi.

Wright istui Arlingtonin kaupunginvaltuustossa vuosina 2000–2008 ja toimi Arlingtonin pormestarina vuosina 2004–2008. Sitten hän toimi kongressiedustaja Joe Bartonin vaalipiirijohtajana vuosina 2000–2009. Vuosina 2009–2011 Wright oli Bartonin kansliapäällikkö. Vuonna 2011 Wright nimitettiin Tarrantin piirikunnan veroviranomaiseksi (engl. *tax assessor-collector*), jossa virassa hän toimi vuoteen 2018 asti. 

Vuonna 2014 Wrightin toimisto lisäsi paperitavaroihinsa, kuten kirjekuoriin ja veroilmoituksiin, moton In God We Trust".

Yhdysvaltain edustajainhuone
----------------------------

### Vaalit

#### 2018

Vuonna 2018 Wright asettui ehdolle Yhdysvaltain edustajainhuoneeseen Texasin 6. vaalipiiriltä Bartonin seuraajaksi; Barton oli ilmoittanut, ettei pyrkisi jatkokaudelle, koska hänen naisten kanssa jakamiaan seksuaalisia kuvia ilmestyi verkkoon. Wright sijoittui ensimmäiselle sijalle rebublikaanien esivaalissa, mutta ei saavuttanut 50 prosentin enemmistöä, joka vaadittiin toisen kierroksen välttämiseksi. Hän kohtasi Jake Ellzeyn toisella kierroksella. ja voitti 52 % äänistä.  Varsinaisessa vaalissa Wright voitti demokraattien Jana Lynne Sanchezin.

#### 2020

Wright valittiin uudelleen vuonna 2020 voittaen asianajaja Stephen Danielin.  Hänen kuolemansa johdosta käytiin täytevaali vuonna 2021.

### Toimikausi

Kesäkuussa 2019 aborttioikeuksia ajava ryhmä Reproaction julkaisi videon, jossa Wright totesi, että naisia pitäisi "ehdottomasti" rangaista itse tehdyistä aborteista, koska "he ovat tehneet murhan". 

Joulukuussa 2020 Wright oli yksi 126 edustajainhuoneen republikaanien jäsenestä, jotka allekirjoittivat amicus curiae -kirjeen liittyen Yhdysvaltain korkeimman oikeuden käsittelemään *Texas v. Pennsylvania* -asiaan, jossa pyrittiin kumoamaan vuoden 2020 presidentinvaalien tulos. Korkein oikeus kieltäytyi käsittelemästä asiaa sillä perusteella, että Texasilla ei ollut oikeutta perustuslain III artiklan nojalla riitauttaa toisen osavaltion järjestämän vaalin tulosta. Wright äänesti myöhemmin Arizonan ja Pennsylvanian valitsijaäänien vahvistamista vastaan yrittääkseen estää lopullisen mekanismin, joka laillisesti vahvistaisi Bidenin voiton. Molemmat äänestykset tapahtuivat Yhdysvaltojen kongressitalon valtauksen jälkeen.

### Valiokuntajäsenyydet

* Ulkoasiainvaliokunta
	+ Afrikkaa, maailmanlaajuista terveyttä, maailmanlaajuisia ihmisoikeuksia ja kansainvälisiä järjestöjä käsittelevä alakomitea
	+ Euroopan, Euraasian, energian ja ympäristön alakomitea
* Koulutus- ja työvaliokunta
	+ Terveyden, työllisyyden, työvoiman ja eläkkeiden alivaliokunta
	+ Työvoiman suojelua käsittelevä alakomitea

Terveysongelmat ja kuolema
--------------------------

Heinäkuussa 2019 Wright ilmoitti, että hänellä oli diagnosoitu keuhkosyöpä. Seuraavana vuonna hän joutui sairaalahoitoon säteilyhoidosta johtuneiden komplikaatioiden takia.

21. tammikuuta 2021 Wright ilmoitti saaneensa positiivisen tuloksen COVID-19-testistä. Wright kuoli viruksen aiheuttamaan tautiin 7. helmikuuta. Tämän seurauksena hänestä tuli ensimmäinen COVID-19-tautiin kuollut istuva kongressin jäsen. 

Molempien puolueiden lainsäätäjät ylistivät Wrightia hänen kuolemansa jälkeen. Sanchez, hänen demokraattinen vastustajansa vuonna 2018, sanoi, että vaikka hänellä oli erimielisyyksiä Wrightin kanssa, "me molemmat asettuimme kongressiin samasta syystä: taistellaksemme Pohjois-Texasin ihmisten puolesta. Hän palveli intohimolla taistellessaan syöpää ja tappavaa virusta vastaan, joka on vaatinut aivan liian monta ihmishenkeä aivan liian aikaisin."

Henkilökohtainen elämä
----------------------

 Ron ja hänen vaimonsa Susan vuonna 2018
Wright oli naimisissa Susan Wrightin kanssa, jonka hän tapasi kesäkuussa 2000 Texasin republikaaipuolueen kokouksessa Houstonissa. Hän oli Texasin osavaltion republikaanien hallituksen (SREC) komitean jäsen piirissä 10. Helmikuun 24. päivänä 2021 hän ilmoitti olevansa ehdolla miehensä kongressipiirin täytevalissa. Häntä kannatti entinen presidentti Donald Trump, ja hän sijoittui ensimmäiseksi 1. toukokuuta 2021 esivaalissa, muttei saanut 50 prosenttia äänistä. Tämän seurauksena hän eteni Texasin lain mukaan toiselle kierrokselle toiseksi sijoittunutta republikaanien osavaltion edustajaa Jake Ellzeyta vastaan. 27. kesäkuuta 2021 hän hävisi toisen kierroksen Ellzeylle.

Lähteet
-------

1. ↑  Jeffers: Rep. Ron Wright dies after battle with COVID-19 *Dallas News*.  February 8, 2021. Viitattu February 8, 2021. en
2. ↑  Rep. Ron Wright *Legistorm*. Viitattu February 8, 2021.
3. ↑  FamilySearch.org *FamilySearch*.
4. 1 2  "Ron Wright, Texas Conservative, Dies at 67", February 9, 2021.
5. 1 2  About *Representative Ron Wright*.  December 3, 2012.  Arkistoitu helmikuu 17, 2021. Viitattu February 8, 2021. en
6. ↑  Vera: 4 UTA alumni run for 3 offices *The Shorthorn*. Viitattu March 17, 2020. en
7. ↑  Arlington congressman Ron Wright's Democratic opponent blasts him for old columns *Dallas News*.  June 30, 2020. Viitattu February 9, 2021. en
8. ↑  Perks: Texas New Members 2019 *TheHill*.  November 15, 2018. Viitattu December 12, 2018. en
9. ↑  Livingston: U.S. Rep. Ron Wright dies weeks after testing positive for coronavirus *The Texas Tribune*.  February 8, 2021.
10. ↑  Mitchell: Ron Wright, former Barton chief of staff, runs for Congress | Fort Worth Star-Telegram  December 1, 2017. Star-telegram.com. Viitattu October 11, 2018.
11. ↑  Tinsley: Joe Barton re-election U.S House nude photos explicit text sexual harassment texas | Fort Worth Star-Telegram  November 30, 2017. Star-telegram.com. Viitattu October 11, 2018.
12. ↑  Chumley: Texas county taxman vows 'In God We Trust' stationary will stay *The Washington Times*.  August 8, 2014. Viitattu December 21, 2019. en-US
13. ↑  Marie: Texas county tax office adds 'In God We Trust' to stationery *Christian Today*.  August 4, 2014. Viitattu December 21, 2019. en
14. ↑  Wiseman: Meet the Texas Republican runoff candidates seeking to replace U.S. Rep. Joe Barton *The Texas Tribune*.  April 18, 2018.
15. ↑  Now that runoffs are over, it's off to the November races | Local News  May 26, 2018. weatherforddemocrat.com. Viitattu February 8, 2021.
16. ↑  Rocha: Meet the Texas Republican runoff candidates seeking to replace U.S. Rep. Joe Barton (video)  April 18, 2018. The Texas Tribune. Viitattu October 11, 2018.
17. ↑  Kennedy: Former Joe Barton aide Ron Wright faces Jana Lynne Sanchez | Fort Worth Star-Telegram  May 23, 2018. Star-telegram.com. Viitattu October 11, 2018.
18. ↑  U.S. Rep. Ron Wright of Arlington defends his seat in Congress against Texas Democrat Stephen Daniel *Dallas News*.  November 4, 2020.
19. ↑  Adams, Matthew. "Should Women be Punished for Having Abortions? 'Absolutely,' Arlington Rep. Ron Wright Says in Video", *The Dallas Morning News*, June 6, 2019.
20. ↑  "Brief from 126 Republicans supporting Texas lawsuit in Supreme Court", December 11, 2020.
21. ↑  Blood: Biden officially secures enough electors to become president *Associated Press*.  December 5, 2020.  Arkistoitu December 8, 2020. Viitattu December 12, 2020.
22. ↑  "Supreme Court Rejects Texas Suit Seeking to Subvert Election", December 11, 2020. (en-US)
23. ↑  Order in Pending Case  December 11, 2020. Supreme Court of the United States.  Arkistoitu December 11, 2020. Viitattu December 11, 2020.
24. ↑  Yourish: The 147 Republicans Who Voted to Overturn Election Results *The New York Times*.  January 7, 2021. Viitattu February 26, 2021. en-US
25. 1 2  Ron Wright Appointed to Foreign Affairs and Education and Labor | Representative Ron Wright  January 24, 2019. Wright.house.gov.  Arkistoitu helmikuu 14, 2021. Viitattu February 8, 2021.
26. 1 2 3 4  Committees and Caucuses | Representative Ron Wright Wright.house.gov.  Arkistoitu helmikuu 17, 2021. Viitattu February 8, 2021.
27. ↑  Wright: Ron Wright - Facebook *Facebook*.  July 26, 2019. Viitattu February 8, 2021.
28. ↑  Pramuk: Republican Rep. Ron Wright of Texas dies of Covid *CNBC*.  February 8, 2021. Viitattu February 8, 2021.
29. ↑  Flatley: Ron Wright Is First Sitting Member of Congress to Die After Positive Covid Test *Bloomberg*.  February 8, 2021. Viitattu February 8, 2021.
30. ↑  KERA News Staff: North Texas Congressman Ron Wright Dies After Testing Positive For COVID-19 *Houston Public Media*.  February 8, 2021. Viitattu February 11, 2021. en-US
31. ↑  State Republican Executive Committee, *The Republican Party of Texas*, TexasGOP.org, Austin, Texas.
32. ↑  Peterson, Kristina. "Jake Ellzey Wins Texas Special Election, Upsetting Trump-Endorsed Candidate", July 28, 2021.
33. ↑  Cohen, Ethan. "Texas election: Republicans Susan Wright, Jake Ellzey advance to runoff for Texas' 6th Congressional District", May 2, 2021. (en-US)
34. ↑  Montgomery, David. "Jake Ellzey Defeats Widow of Former Congressman in Race for Texas Seat", 2021-07-27.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* US Congress

 |

 |